wannaphong/clean_thaiwikipedia huggingface dataset:
# ไถ่บาปด้วยบุญปืน
ไถ่บาปด้วยบุญปืน เป็นภาพยนตร์ตะวันตกกำกับและนำแสดงโดยคลินต์ อีสต์วูด ออกฉายในวันที่7 สิงหาคม 1992 เนื้อเรื่องเกิดขึ้นในปี 1880เล่าถึงโสเภณีรายหนึ่งที่ถูกชายสองคนทำร้ายร่างกายอย่างโหดร้ายจนใบหน้าเสียโฉม เธอรู้สึกแค้นใจจึงประกาศค่าหัวของชายหนุ่มทั้งสองคนเป็นเงินสูงถึง 1000เหรียญ ทำให้วิลเลี่ยม วิล มันนี่(คลินต์ อีสต์วูด)คาวบอยสูงอายุที่วางมือจากการดวลปืนมาเป็นเวลานานกว่า 10 ปี ได้รับข่าวคราวเรื่องค่าหัวของชายหนุ่มสองคนจากคาวบอยหนุ่มคนหนึ่ง เขาจึงอยากได้เงินค่าหัวมาเลื้ยงดูและสร้างฐานะให้ลูกๆและตัวเขา วิลร่วมมือกับเน็ท(มอร์แกน ฟรีแมน)อดีตคู่หูของเค้าและคาวบอยหนุ่มที่มาแจ้งข่าวแก่เขา เพื่อเงินรางวัลทั้งสามต้องร่วมกันแต่มันกลับไม่ง่ายที่คิดเนื่องจากลิตเติ้ลบิล ดาเก็ท(จีน แฮกแมน)ผู้มีอำนาจในเมืองบิ๊กวิสกี้ที่ออกคำสั่งห้ามประชาชนพกปืน จึงเป็นการยากที่ทั้งสามจะสามารถเข้าไปในเมืองและกำจัดชายหนุ่มสองคนนั้นได้ อีกทั้งวิลนั้นห่างจากการจับปืนมาเป็นเวลานานทำให้เวลานี้เขาไม่ใช่คาวบอยที่น่ากลัวที่สุดอย่างเมื่อ 10ปีก่อนอีกแล้ว นั่นหมายถึงการล่าค่าหัวครั้งนี้เป็นงานอันตรายต่อชีวิตเขาอย่างมาก วิลจึงต้องพยายามอย่างยิ่งที่จะทำงานนี้ให้สำเร็จเพื่ออนาคตที่ดีต่อเขาและลูก

ภาพยนตร์เรื่องนี้มีเนื้อหาที่แตกต่างจากภาพยนตร์คาวบอยทั่วๆไป เนื่องจากภาพยนตร์กล่าวถึงคาวบอยสูงวัยที่วางมือจากการดวลปืนมาเป็นเวลานาน แต่ภาพยนตร์ตะวันตกเรื่องอื่นมักกล่าวถึงคาวบอยหนุ่มฝีมือเก่งกาจ สืบเนื่องมาจากวัยของอีสต์วูดในขณะนั้น(62ปี)สอดคล้องกับบทภาพยนตร์ ณ ขณะนั้น นอกจากนี้ภาพยนตร์เรื่องนี้ยังประสบความสำเร็จได้รับรางวัลออสการ์มา 4สาขาด้วยกันคือ สาขาภาพยนตร์ยอดเยี่ยม,สาขาผู้กำกับยอดเยี่ยม,สาขาลำดับภาพยอดเยี่ยมและสาขานักแสดงสมทบชายยอดเยี่ยมซึ่งมอบให้แก่จีน แฮกแมน
# ฮัตโตริ ฮันโซ (เวิลด์ฮีโร่)
ฮัตโตริ ฮันโซ  เป็นตัวละครเอกจากเกม เวิลด์ฮีโร่ ซึ่งเป็น นินจาอิงะ ที่มีคู่ปรับคนสำคัญคือ ฟูมะ โคทาโร่ ผู้เป็น นินจาตระกูลฟูมะ นอกจากนี้ ฮัตโตริ ฮันโซยังเป็นตัวละครหลักที่ปรากฏตัวในเกม นีโอจีโอ แบทเทิล โคลีเซียม ที่ทางบริษัท SNK Playmore ผลิตขึ้นด้วยเช่นกัน

 ประวัติตามท้องเรื่อง 
ฮัตโตริ ฮันโซ เป็นนินจาหนุ่มซึ่งเป็นผู้นำที่เข้มงวดของนินจาตระกูลอิงะ ภายหลังจากที่ฟูมะได้เคยโจมตีชนะเขามาแล้วครั้งหนึ่งในช่วงที่มีอายุ 19 ปี เขาได้ประกาศให้นินจาในค่ายของตนเป็นศัตรูกับฟูมะ และตั้งใจฝึกฝนเพื่อที่จะไม่ต้องพ่ายแพ้ให้แก่ฟูมะอีก โดยส่งไปยังโลกที่ไม่มีใครรู้จัก เขาทำการฝึกฝนทั้งได้รับการฝึกจิตให้กลายเป็นนักรบ แต่เขาก็ยังคิดว่าตัวเองยังอ่อนหัดอยู่ แต่เขาก็หวังว่าสักวันหนึ่งเขาจะเป็นผู้ที่แข็งแกร่งที่สุดให้ได้

 ข้อมูลจำเพาะ 
 ชื่อ : ฮัตโตริ ฮันโซ (服部 半蔵)
 สถานภาพ : นินจา
 ถิ่นกำเนิด : 
 วันเดือนปีเกิด : 10 สิงหาคม
 ส่วนสูง : 175 ซม.
 น้ำหนัก : 69 กก.
 กรุ๊ปเลือด : B
 สิ่งที่ชอบ : ฝึกฝน, คนที่ทำงานหนัก
 สิ่งที่เกลียด : นันปะ, ขนมปัง และกาแฟ

 ข้อมูลเพิ่มเติม 
 ฮัตโตริ ฮันโซ เป็นตัวละครที่ดัดแปลงมาจากบุคคลในประวัติศาสตร์ของชาวญี่ปุ่น (ดูรายละเอียดเพิ่มเติมได้ที่ชีวประวัติของ ฮัตโตริ ฮันโซ)
# กวาง (แก้ความกำกวม)
กวาง สามารถหมายถึง

 กวาง สัตว์เลี้ยงลูกด้วยนมในอันดับสัตว์กีบคู่ หรือสัตว์เคี้ยวเอื้องบางชนิด
 กมลชนก โกมลฐิติ (กวาง) นักแสดงชาวไทย
 ฐิติรัตน์ เฮงสกุล (กวาง) นักแสดงชาวไทย
 ศิริศิลป์ โชติวิจิตร (กวาง) หนึ่งในสมาชิกวง AB normal
 กรวรรณ สุทธิวงศ์ (กวาง) นักร้องชาวไทย
 อีกีกวัง หรือ อีกีกวาง หรือ AJ หนึ่งในสมาชิกวง BEAST
วรรณปิยะ ออมสินนพกุล (กวาง) รองชนะเลิศ เดอะเฟซไทยแลนด์ ซีซัน 2
# แบร์คันท์ เกิคทัน
แบร์คันท์ เกิคทัน  เกิดวันที่ 12 ธันวาคม 1980 เป็นนักฟุตบอลชาวเยอรมันเชื้อสายตุรกี

ประวัติการค้าแข้ง
เกิคทันเป็นอดีตนักฟุตบอลฝึกหัดของบาเยิร์นมิวนิก เคยมีโอกาสลงเล่นในยูฟ่าแชมเปียนลีก รอบแบ่งกลุ่ม ฤดูกาล 1998-1999 ซึ่งเกมนั้น บาเยิร์นเสมอแมนเชสเตอร์ยูไนเต็ดไป  2-2 โดยเขาถูกเปลี่ยนตัวลงมาแทนฮาซาน ซาลิฮามิดซิช และได้เล่น 30 นาที หลังจากนั้นบาเยิร์นปล่อยให้โบรุสเซียมึนเชินกลัคบัค และอาร์เมียร์ บีเลเฟลด์ ยืมตัวเขาไปใช้งานในปี 2001 เกิคทันย้ายไปค้าแข้งในตุรกีกับทีมยักษ์ใหญ่ของประเทศอย่างกาลาตาซาราย ต่อด้วยเบซิคตัส ก่อนจะกลับมาแจ้งเกิดอีกครั้งในเยอรมนี กับ 1860 มิวนิก ต่อมาเกิคทันถูกจับได้ว่ามีสารโคเคนในการตรวจร่างกาย ทำให้เขาตัดสินใจยกเลิกสัญญากับทีมและเดินทางมาประเทศไทยเพื่อพักผ่อน และวันที่ 21 มกราคม 2010 เกิคทันเซ็นสัญญา 1 ปีย้ายมาเมืองทอง ยูไนเต็ด ซึ่งสร้างกระแสพอสมควร แต่เนื่องจากสภาพร่างกายของเขาไม่สมบูรณ์ เขาจึงไม่มีโอกาสได้ลงเล่นเลยแม้แต่นัดเดียว และสุดท้ายก็ต้องยกเลิกสัญญากันไปในเวลาไม่นาน

ในส่วนของฟุตบอลทีมชาติ เกิคทันเคยติด ทีมชาติตุรกี ชุดยู-21 โดยลง 29 นัดยิงได้ 10 ประตู
# จากัวร์ เอกซ์เอฟ
thumb|จากัวร์ เอกซ์เอฟ (X260)
จากัวร์ เอกซ์เอฟ เป็นรถยนต์ยี่ห้อ จากัวร์ผลิตแทนรุ่น เอส ไทป์ เปิดตัวครั้งแรกในงาน แฟรงค์เฟิร์ต มอเตอร์โชว์ ปี 2007 เป็นรถซีดานระดับหรูรองมาจากจากัวร์ เอกซ์เจ มีโครงสร้างตัวถังแบบอะลูมิเนียม ทำให้มีน้ำหนักเบา  ใช้ระบบเกียร์อัตโนมัติ 6 สปีด

เครื่องยนต์ที่มีทั้งเบนซินและดีเซล 
 เครื่องยนต์ดีเซล ขนาด 3.0 ลิตร V6 เทอร์โบคู่  แรงม้าสูงสุด 240 แรงม้า
 เครื่องยนต์ดีเซล ขนาด 3.0 ลิตร V6 เทอร์โบคู่  แรงม้าสูงสุด 275 แรงม้า 
 เครื่องยนต์ดีเซล ขนาด 2.0 ลิตร I4 เทอร์โบดีเซล Ingenium  แรงม้าสูงสุด 163 และ 180 แรงม้า (จากัวร์ เอกซ์เอฟ X260)
 เครื่องยนต์ดีเซล ขนาด 3.0 ลิตร V6 เทอร์โบคู่ AJD-V6  แรงม้าสูงสุด 300 แรงม้า (จากัวร์ เอกซ์เอฟ X260)
 เครื่องยนต์เบนซิน ขนาด 3.0 ลิตร V6 เบนซิน  แรงม้าสูงสุด 240 แรงม้า
 เครื่องยนต์เบนซิน ขนาด 5.0 ลิตร V8 เบนซิน ระบบไดเรกอินเจกชั่น แรงม้าสูงสุด 385 แรงม้า
 เครื่องยนต์เบนซิน ขนาด 5.0 ลิตร V8 เบนซิน ซุปเปอร์ชาร์จ   แรงม้าสูงสุด 510 แรงม้า (รุ่น เอกซ์เอฟอาร์)
 เครื่องยนต์เบนซิน ขนาด 2.0 ลิตร I4 เบนซิน เทอร์โบ Ingenium แรงม้าสูงสุด 241 แรงม้า (จากัวร์ เอกซ์เอฟ X260)
 เครื่องยนต์เบนซิน ขนาด 3.0 ลิตร V6 เบนซิน AJ126 ซุปเปอร์ชาร์จ แรงม้าสูงสุด 340 และ 380 แรงม้า (จากัวร์ เอกซ์เอฟ X260)

รางวัล
thumb|จากัวร์ เอกซ์เอฟอาร์
 Car of the year 2008 จากนิตยสาร What car
 Best exclusive car ปี 2008 จากนิตยสาร What car
 Best exclusive car ปี 2009 จากนิตยสาร What car
 Best exclusive car ปี 2010 จากนิตยสาร What car
หมวดหมู่:รถจากัวร์
หมวดหมู่:ยานพาหนะที่ได้รับการแนะนำในปี พ.ศ. 2551
# สถาบันเทคโนโลยีป้องกันประเทศ (องค์การมหาชน)
สถาบันเทคโนโลยีป้องกันประเทศ  เป็นองค์การมหาชนไทย ภายใต้การกำกับดูแลของกระทรวงกลาโหม มีภารกิจในการดำเนินการวิจัยโครงการขนาดใหญ่ด้านยุทโธปกรณ์ที่ต้องใช้วิทยาศาสตร์และเทคโนโลยีชั้นสูง ทำการวิจัยและพัฒนาจากระดับองค์ความรู้ที่มีอยู่ไปสู่ระดับที่ซับซ้อนมากขึ้น โดยใช้ทรัพยากรที่มีอยู่ของกระทรวงกลาโหม ตลอดจนพัฒนายุทโธปกรณ์ต้นแบบตามความต้องการของเหล่าทัพ

 การจัดตั้ง 
สถาบันเทคโนโลยีป้องกันประเทศ ใช้เวลาในการจัดตั้งกว่า 2 ปี เนื่องจากต้องผ่านการพิจารณาในช่วงที่มีการเปลี่ยนแปลงรัฐบาลถึง 3 รัฐบาล ในระหว่างรัฐบาลของพลเอกสุรยุทธ์ จุลานนท์ รัฐบาลของนายสมัคร สุนทรเวช และรัฐบาลของนายสมชาย วงศ์สวัสดิ์ โดยคณะรัฐมนตรีได้มีมติอนุมัติในหลักการเมื่อวันที่ 27 พฤศจิกายน พ.ศ. 2550 และได้มีการประกาศในราชกิจจานุเบกษา เมื่อวันที่ 31 ธันวาคม พ.ศ. 2551

 ภารกิจของหน่วยงาน 
สถาบันเทคโนโลยีป้องกันประเทศ มีหน้าที่ดังนี้http://www.dti.or.th/index.php?option=com_content&view=section&layout=blog&id=3&Itemid=2
สายงานวิจัย มีหน้าที่ในการวิจัย ออกแบบ จำลอง พัฒนา ผลิตต้นแบบ ทดสอบทดลอง กำหนดมาตรฐาน เชื่อมต่อระบบ ติดตั้ง แนะนำและฝึกอบรมการใช้งาน รับและถ่ายทอดเทคโนโลยี รวมถึงบริหารและจัดเก็บองค์ความรู้ ตามแผนงานที่ฝ่ายบริหารโครงการกำหนด นอกจากนี้ ยังมีหน้าที่ในการสนับสนุนความรู้ด้านเทคนิคให้แก่หน่วยงานต่างๆ ทั้งภาครัฐและภาคสาธารณะอีกด้วย จำนวนเจ้าหน้าที่ในสายงานนี้เป็นนักวิจัย วิศวกร นักวิทยาศาสตร์ทั้งหมด และนับประมาณได้ร้อยละ 70 ของจำนวนบุคลากรทั้งหมด 
สายงานบริหารโครงการ มีหน้าที่จัดทำและนำเสนอแผนแม่บทการวิจัยพัฒนายุทโธปกรณ์ให้สภากลาโหมพิจารณา ทำหน้าที่ประสานความร่วมมือกับหน่วยผู้ใช้ถึงความต้องการและประเด็นการวิจัยพัฒนาต่างๆ  ทำการบริหารงานโครงการ การตลาด การหารายได้ การเสนองบประมาณโครงการ การบริหารผลผลิตและกำหนดตัวชี้วัดของโครงการ รวมถึงการจัดทำแผนยุทธศาสตร์และแผนธุรกิจของ สทป.  ในระยะยาวโดยร่วมมือกับกองทัพ ภาควิชาการ และภาคเอกชน การทำงานของสายงานนี้เป็นการทำงานร่วมกันเป็นทีม แบบ Matrix ที่อาศัยความเชี่ยวชาญของเจ้าหน้าที่อีกสองสายงานเป็นหลัก เจ้าหน้าที่ในสายงานนี้เป็นนักบริหารโครงการมืออาชีพ วิศวกร นักประสานงาน และนักพัฒนากลยุทธ์ คิดเป็นประมาณจำนวนเป็นร้อยละ 10 ของจำนวนบุคลากรทั้งหมด
สายงานบริหารและสนับสนุน มีหน้าที่จัดทำแผนปฏิบัติงาน บริหารงบประมาณ การเงิน การบัญชี การพัสดุ ธุรการ การจัดซื้อจัดจ้าง การทรัพยากรบุคคล การประชาสัมพันธ์ การรักษาความปลอดภัย งานกฎหมาย และงานระบบสารสนเทศ  เจ้าหน้าที่ในสายงานนี้เป็นผู้มีประสบการณ์ตามสาขาวิชาชีพ นับประมาณจำนวนเป็นร้อยละ 20 ของจำนวนบุคลากรทั้งหมด
สายงานองค์ความรู้และการเผยแพร่ มีหน้าที่จัดการความรู้ในองค์กร เผยแพร่ความรู้สู่สังคม โดยการจัดทำวารสารเทคโนโลยีป้องกันประเทศ (DTech) มีการจัดหลักสูตรระยะสั้น และหลักสูตรระดับบัญฑิตศึกษาร่วมกับสถาบันการศึกษาทั้งในและต่างประเทศในสาขาที่เกี่ยวข้องกับเทคโนโลยีป้องกันประเทศ เจ้าหน้าที่ในสายงานนี้เป็นนักจัดการความรู้ นักวิชาการ และกองบรรณาธิการวารสาร DTech
ศูนย์ความเป็นเลิศด้านเทคโนโลยีป้องกันประเทศ
 อ้างอิง 

ท
ท
หมวดหมู่:บริษัทเกี่ยวกับการป้องกันประเทศของไทย
หมวดหมู่:องค์การที่ก่อตั้งในปี พ.ศ. 2552
หมวดหมู่:หน่วยงานของรัฐบาลไทยในจังหวัดนนทบุรี
# สถาบันรับรองคุณภาพสถานพยาบาล (องค์การมหาชน)
สถาบันรับรองคุณภาพสถานพยาบาล (องค์การมหาชน) หรือ สรพ. เป็นหน่วยงานของรัฐบาลไทย ประเภทองค์การมหาชนในกำกับดูแลของรัฐมนตรีว่าการกระทรวงสาธารณสุข ก่อตั้งขึ้นในปี 2552 โดยในระยะเริ่มต้นก่อตั้งในปี 2540 ภายใต้ชื่อ "สถาบันพัฒนาและรับรองคุณภาพโรงพยาบาล" สังกัดสถาบันวิจัยระบบสาธารณสุข มีหน้าที่หลักในการรับรองตามมาตรฐาน HA (Healthcare Accreditation) ของสถานพยาบาลไขทุกความข้องใจ รพ. HA รพ.คุณภาพHA มาตรฐาน รพ.เกียรตินิยม มี 4 แห่ง

 ประวัติ   
สถาบันรับรองคุณภาพสถานพยาบาล มีที่มาจากงานวิจัยกลไกส่งเสริมการพัฒนาคุณภาพโรงพยาบาลโดยสถาบันวิจัยระบบสาธารณสุข (สวรส.) เมื่อปี 2540 และก่อตั้งเป็นสถาบันภายใต้สถาบันวิจัยระบบสาธารณสุข เมื่อปี 2542 ในชื่อว่า "สถาบันพัฒนาและรับรองคุณภาพโรงพยาบาล" (พรพ.) โดยมีการดำเนินงานภายใต้หลักการสำคัญคือ "องค์กรที่เป็นกลาง มีความน่าเชื่อถือ คล่องตัว มีการดำเนินการบนพื้นฐานวิชาการ สอดคล้องกับบริบทสาธารณสุขและวัฒนธรรมของประเทศ"

สถาบันรับรองคุณภาพสถานพยาบาล มีบทบาทอย่างสูงในการยกระดับมาตรฐานและคุณภาพการให้บริการของสถานพยาบาลอย่างต่อเนื่อง ดังนั้น เพื่อให้มีสถานะเป็นที่น่าเชื่อถือของสังคมและเป็นองค์กรที่มีความมั่นคงของการดำเนินงานในระยะยาว จึงได้จัดตั้งสถาบันรับรองคุณภาพสถานพยาบาล (องค์การมหาชน) ขึ้น โดยออกเป็นพระราชกฤษฎีกาจัดตั้งสถาบันรับรองคุณภาพสถานพยาบาล (องค์การมหาชน) พ.ศ. 2552 ตั้งแต่วันที่ 22 มิถุนายน พ.ศ. 2552

จากการประเมินองค์การมหาชนของสำนักงาน ก.พ.ร. เมื่อ พ.ศ. 2562 พบว่าสถาบันรับรองคุณภาพสถานพยาบาล (องค์การมหาชน) ได้รับการประเมินในระดับมาตรฐาน เปิดผลประเมิน 35 องค์การมหาชนใน พ.ศ. 2568 ศาสตราจารย์ นายแพทย์ ประสิทธิ์ วัฒนาภา เป็นประธานกรรมการ และ นายแพทย์ สุวัฒน์ วิริยพงษ์สุกิจ เป็นกรรมการสถาบัน

 หน้าที่ 
สถาบันรับรองคุณภาพสถานพยาบาล มีบทบาทในการประเมินระบบงาน และการรับรองคุณภาพของสถานพยาบาล รวมทั้งกำหนดมาตรฐานของสถานพยาบาล เพื่อใช้เป็นแนวทางในการประเมินการพัฒนาและการรับรองคุณภาพของสถานพยาบาล สนับสนุนการวิจัย และสนับสนุนให้เกิดกลไกในการพัฒนาระบบให้บริการ รวมทั้งเผยแพร่ความรู้ และประสานงานกับหน่วยงานที่เกี่ยวข้อง
# เฮร์รี มากาวิมบัง
เฮอรี่ มากาวิมบัง  (Herry Makawimbang) นักมวยสากลชาวอินโดนีเซีย สถิติการชก 6 ครั้ง ชนะ 1 แพ้ 5 
 ประวัติ 
สถิติการชกครั้งแรกของมกาวิมบังที่มีบันทึกไว้ใน Boxrec.com นั้น มากาวิมบังขึ้นชกเมื่อ 5 กุมภาพันธ์ พ.ศ. 2542 แพ้คะแนน คริส จอห์น ที่อินโดนีเซีย จากนั้น ได้ชิงแชมป์ PABA เฉพาะกาลรุ่นซูเปอร์แบนตัมเวทเมื่อ 28 พฤศจิกายน พ.ศ. 2542 ซึ่งเป็นฝ่าแพ้คะแนน ยอดดำรง ศิษย์ยอดธงไป ไม่ได้แชมป์ จากนั้น มากาวิมบังขึ้นชกที่สหรัฐ แพ้น็อค ดัสติน คิม ยก 2 และขึ้นชิงแชมป์โลกรุ่นจูเนียร์เฟเธอร์เวท WBF เมื่อ 11 มิถุนายน พ.ศ. 2543 แพ้น็อค สมศักดิ์ ศิษย์ชัชวาล ยก 4 จากนั้นไปชกนอกรอบที่ ญี่ปุ่นแพ้น็อค คาซูโนริ ฟูจิตะ แค่ยกแรก มากาวิมบังหยุดชกไปสองปี กลับมาชกอีกครั้งเมื่อ 15 มกราคม พ.ศ. 2545 ชนะคะแนน วายิบ ที่อินโดนีเซียจากนั้นไม่ได้ขึ้นชกอีกเลย
 เกียรติประวัติ 
 เคยชิงแชมป์ต่อไปนี้แต่ไม่สำเร็จ 
 ชิงแชมป์ PABA เฉพาะกาลรุ่นซูเปอร์แบนตัมเวท เมื่อ 28 พฤศจิกายน 2542 แพ้คะแนน ยอดดำรงค์ ศิษย์ยอดธง ที่ พัทยา
 ชิงแชมป์โลกรุ่นจูเนียร์เฟเธอร์เวท WBF เมื่อ 11 มิถุนายน 2543 แพ้น็อค สมศักดิ์ สิงห์ชัชวาลย์ ยก 4 ที่ ไต้หวัน
# ปูโล ซูการ์ เรย์
พูโล ซูการ์ เรย์ (Pulo Sugar Ray) หรือ พูโล ทัมริน นักมวยสากลชาวอินโดนีเซีย สถิติการชก 8 ครั้ง ชนะ 6 (น็อค 3) แพ้ 2 
 ประวัติ 
ซูการ์ เรย์เริ่มชกมวยสากลเมื่อ 25 มกราคม ค.ศ. 1987 ชนะน็อค ไซปา โมโนด ยก 1 ที่อินโดนีเซีย จากนั้น ขึ้นชิงแชมป์โลกเยาวชนรุ่นซูเปอร์เฟเธอร์เวท WBC ที่ว่างเมื่อ 15 มีนาคม ค.ศ. 1987 ชนะคะแนนเกอร์รอน พอร์ราส ที่อินโดนีเซีย จากนั้นชิงแชมป์เงารุ่นซูเปอร์เฟเธอร์เวท WBC ที่ว่าง เมื่อ 21 กันยายน ค.ศ. 1987 ปรากฏว่าเป็นฝ่ายแพ้น็อค ช่อ ห้าพลัง ยก 6 ที่อินโดนีเซีย ไม่ได้แชมป์ ซูการ์เรย์ขึ้นชกชนะรวดอีกสามครั้ง รวมทั้งชกแก้มือชนะน็อค ช่อ ห้าพลัง ยก 8 ด้วย ก็ขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 21 กันยายน ค.ศ. 1988 ชนะคะแนน ฆานีตาลา ได้แชมป์มาครอง ซูการ์เนย์ขึ้นชกชนะอีกเพียงครั้งเดียว ก็ไปชกแพ้คะแนน เรนาโต คอร์เน็ต ที่ออสเตรเลีย หลังจากนั้นก็แขวนนวมไป
 เกียรติประวัติ 
 แชมป์โลกเยาวชนรุ่นซูเปอร์เฟเธอร์เวท WBC
 ชิง 15 มีนาคม 1987 ชนะคะแนนเกอร์รอน พอร์ราส ที่อินโดนีเซีย 
 สละแชมป์
 แชมป์อินโดนีเซียรุ่นซูเปอร์เฟเธอร์เวท (2531)
 เคยชิงแชมป์ต่อไปนี้แต่ไม่สำเร็จ
 ชิงแชมป์เงารุ่นซูเปอร์เฟเธอร์เวท WBC เมื่อ 21 กันยายน 2531 แพ้น็อค ช่อ ห้าพลัง ยก 6 ที่ อินโดนีเซีย
# รายชื่อเพลงในกลี
Glee เป็นซีรีส์เพลงทางโทรทัศน์แนวดราม่า-คอมเมดี้ สร้างโดยช่อง FOX ของสหรัฐอเมริกา สร้างโดยไรอัน เมอร์ฟีย์, แบรด ฟัลชุค และเอียน เบรนแนน เพลงในซีรีส์ชุดนี้จะเป็นเพลงที่เคยเป็นที่นิยมในอดีต นำมาร้องใหม่โดยนักแสดงของซีรีส์ชุดนี้ แทบทุกเพลงจะมีท่อนประสานเสียงหมู่ด้วย ในหน้านี้ นักร้องที่ใช้ชื่อ 'นิว ไดเร็คชั่นส์' จะหมายถึงกลุ่มของตัวเอก ส่วน 'วอคัล อดรีนาลีน' คือกลุ่มโรงเรียนคู่แข่งในด้านดนตรี นักร้องหลักในเรื่องนี้คือ เรเชล เบอร์รี่ รับบทโดย ลีอา มิเชลล์ และฟินน์ ฮัดสัน รับบทโดย คอรี่ มอนที

 ฤดูกาลที่ 1 
 Pilot 

 ชื่อเพลง ต้นฉบับของ ร้องโดย ปล่อยขายหรือไม่ One A Chorus Line ชมรมร้องเพลงของแซนดี้ ไรเออร์สัน (สตีเฟ่น โทโบลอวสกี้) ไม่ Where is Love? Oliver! แฮงค์ ซวนเดอร์ส (เบ็น เบล็ดซอ) และ แซนดี้ ไรเออร์สัน (สตีเฟ่น โทโบลอวสกี้) ไม่ Respect Otis Redding เมอร์เซดีส โจนส์ (แอมเบอร์ ไรลี่ย์) ไม่ Mr Cellophane Chicago เคิร์ท ฮัมเมล (คริส คอลเฟอร์) ไม่ I Kissed a Girl Katy Perry ทีน่า โคเฮ็น-แชง (เจนน่า อัชโควิทซ) ไม่ On My Own Les Misérables เรเชล เบอร์รี่ (ลีอา มิเชลล์) ใช่ Sit down, You're rockin' that boat Guys and Dolls นิว ไดเร็คชั่นส์ ไม่ Can't Fight This Feeling REO Speedwagon ฟินน์ ฮัดสัน (คอรี่ มอนที) ใช่ Lovin', Touchin', Squeezin' Journey แอร่อน เฮ็นดราย และ เจอร์รี่ ฟิลลิปส์ ไม่ You're the one that I want Grease นิว ไดเร็คชั่นส์ ไม่ Rehab Amy Winehouse วอคัล อดรีนาลีน ใช่ Leaving on a Jet Plane John Denver วิลล์ ชูสเตอร์ (แมทธิว มอริสสัน) ใช่ That's the way (I Like It) KC and the Sunshine Band ชมรมประสานเสียงแม็คคินลีย์ '93 ไม่ (Shake, Shake, Shake) Shake Your Booty KC and the Sunshine Band ชมรมประสานเสียงแม็คคินลีย์ '93 ไม่ Don't Stop Believin' Journey นิว ไดเร็คชั่นส์ ใช่

 Showmance 

 ชื่อเพลง ต้นฉบับของ ร้องโดย ปล่อยขายหรือไม่ Le Freak Chic นิว ไดเร็คชั่นส์ ไม่ Gold Digger Kanye West ร่วมร้องกับ Jamie Foxx วิลล์ ชูสเตอร์ (แมทธิว มอริสสัน) และ วอคัล อดรีนาลีน ใช่ All by Myself Eric Carmen เอ็มม่า พิลสบิวรี่ (เจม่า เมย์ส) ไม่ Push It Salt-n-Papa นิว ไดเร็คชั่นส์ ใช่ I Say a Little Prayer Dionne Warwick ควินน์ ฟาเบรย์ (ไดแอนน่า อากร็อน) ใช่ Take a Bow Rihanna เรเชล เบอร์รี่ (ลีอา มิเชลล์) ใช่
# องค์การค้าของ สกสค.
องค์การค้าของสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) เป็นหน่วยงานสังกัด สกสค. (เดิมคือ คุรุสภา) จัดตั้งขึ้นตามพระราชบัญญัติครู พ.ศ. 2488 ในชื่อ องค์การค้าของคุรุสภา เมื่อวันที่ 1 เมษายน พ.ศ. 2493ปิดตำนาน 77 ปี ‘ศึกษาภัณฑ์พาณิชย์’ ราชดำเนิน มีวัตถุประสงค์ เพื่อจัดหาผลประโยชน์ให้แก่คุรุสภา และเพื่ออำนวยความสะดวก ให้แก่การศึกษาของชาติ โดยเป็นองค์การผู้เป็นเจ้าของ ศึกษาภัณฑ์พาณิชย์ ซึ่งเป็นร้านค้าของรัฐบาล ที่จำหน่ายแบบเรียน และอุปกรณ์การเรียนทุกชนิด

 ประวัติ 
เมื่อปี พ.ศ. 2467 กระทรวงธรรมการ ทำการขอยืมที่ดินของพระยานรภักดี (เอม) ณ มหาไชย เพื่อเปิดเป็นร้านจำหน่ายแบบเรียนของกระทรวงฯ และในปีถัดมา (พ.ศ. 2468) กรมตรวจเงินแผ่นดิน มอบแท่นพิมพ์ และอาคารสถานที่แก่กระทรวงฯ เพื่อใช้เป็นโรงพิมพ์ของกรมตำรา ในสังกัดกระทรวงฯ จนกระทั่งเมื่อปี พ.ศ. 2475 จึงเปิดเป็นสถาบันศึกษาวิชาการพิมพ์ มีชื่อว่า "โรงเรียนช่างพิมพ์วัดสังเวชวิศยาราม" 

ในระยะเริ่มดำเนินการ องค์การค้าของคุรุสภา ได้รับโอนกิจการ ศึกษาภัณฑ์พาณิชย์ ร้านจำหน่ายสินค้าทางการศึกษา ของกรมสามัญศึกษา กระทรวงศึกษาธิการ ซึ่งตั้งอยู่ที่ถนนราชดำเนินกลางปิดศึกษาภัณฑ์ พาณิชย์ราชดำเนิน รอปรับโฉมใหม่ คาดเสร็จใน 2 ปี โดยรวมเอาโรงเรียนช่างพิมพ์วัดสังเวชวิศยารามเข้ามาด้วย สำหรับทุนประเดิมจำนวน 1 ล้านบาท ใช้วิธีกู้ยืมจากกรมการศาสนา กับคณะลูกเสือแห่งชาติ ต่อมาในปี พ.ศ. 2546 พระราชบัญญัติสภาครู และบุคลากรทางการศึกษา กำหนดให้โอนสังกัดขององค์การค้าของคุรุสภา ไปขึ้นอยู่กับสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) ดังเช่นปัจจุบัน

 กิจการในสังกัด 
 โรงพิมพ์ องค์การค้าของ สกสค. ตั้งอยู่ริมถนนลาดพร้าว เป็นสถานที่ผลิตหนังสือเรียน สื่อการเรียนการสอน ตลอดจนรับจ้างพิมพ์งานทั่วไป และข้อสอบของรัฐ
 ศึกษาภัณฑ์พาณิชย์ - เป็นร้านค้าของรัฐบาล ที่จำหน่ายแบบเรียน และอุปกรณ์การเรียนทุกชนิด มีทั้งหมด 7 สาขา ได้แก่ 
 สาขาลาดพร้าว
 สาขาอ้อมน้อย (ซอยเพชรเกษม 87)
 สาขาเดอะฮับ แอท เซียร์ รังสิต
 สาขาท้องฟ้าจำลองกรุงเทพ 
 สาขาราชบพิธ 
 สาขาคุรุสภา
 สาขาอิมพีเรียลเวิลด์สำโรง 

นอกจากนี้ ยังมีร้านค้าตัวแทนจำหน่าย กระจายอยู่ตามจังหวัดต่าง ๆ เพื่อจำหน่ายสินค้าทางการศึกษา และสินค้าอื่นที่เกี่ยวข้อง     
 โรงงานผลิตอุปกรณ์การศึกษา - มีจำนวน 2 แห่ง
 สถานีบริการน้ำมัน - มีจำนวน 1 แห่ง ได้แก่  สถานีบริการน้ำมันปตท. องค์การค้า สกสค. จังหวัดอุตรดิตถ์
# สถาบันพัฒนาองค์กรชุมชน (องค์การมหาชน)
สถาบันพัฒนาองค์กรชุมชน (องค์การมหาชน)  เป็นองค์การมหาชน ภายใต้การกำกับดูแลของรัฐมนตรีว่าการกระทรวงการพัฒนาสังคมและความมั่นคงของมนุษย์ จัดตั้งขึ้นตามพระราชกฤษฎีกาจัดตั้งสถาบันพัฒนาองค์กรชุมชน (องค์การมหาชน) พ.ศ. 2543 ซึ่งประกาศในราชกิจจานุเบกษา เมื่อวันที่ 27 กรกฎาคม พ.ศ. 2543 และมีผลบังคับใช้อีก 90 วันถัดมา คือ วันที่ 26 ตุลาคมของปีเดียวกันสถาบันพัฒนาองค์กรชุมชน (พอช.)จาก ไทยรัฐ ตามบทบัญญัติของแผนพัฒนาเศรษฐกิจและสังคมแห่งชาติฉบับที่ 8 และรัฐธรรมนูญแห่งราชอาณาจักรไทย พุทธศักราช 2540

สถาบันพัฒนาองค์กรชุมชน (องค์การมหาชน) มีภารกิจในการดำเนินงานเพื่อสนับสนุนและให้การช่วยเหลือแก่องค์กรชุมชนและเครือข่ายองค์กรชุมชนเกี่ยวกับการประกอบอาชีพ การพัฒนาอาชีพ การเพิ่มรายได้ การพัฒนาที่อยู่อาศัยและสิ่งแวดล้อม และการพัฒนาชีวิตความเป็นอยู่ของสมาชิกในชุมชนทั้งในเมืองและชนบท โดยยึดหลักการพัฒนาแบบองค์รวมหรือบูรณาการ และหลักการพัฒนาที่สมาชิกชุมชนมีส่วนร่วมเป็นแนวทางสำคัญ เพื่อเสริมสร้างความเข้มแข็งของชุมชนและประชาสังคม

ในระยะเริ่มแรกให้มีการโอนกิจการของโครงการพัฒนาคนจนในเมือง การเคหะแห่งชาติ และสำนักงานกองทุนพัฒนาชนบท สำนักงานคณะกรรมการพัฒนาการเศรษฐกิจและสังคมแห่งชาติ เข้ามาจัดตั้งเป็นสถาบันพัฒนาองค์กรชุมชน ในสังกัดกระทรวงการคลัง และโอนมาสังกัดกระทรวงการพัฒนาสังคมและความมั่นคงของมนุษย์ ในปี พ.ศ. 2545

 ที่ตั้งสำนักงาน 
สถาบันพัฒนาองค์กรชุมชน (องค์การมหาชน) มีสำนักงานใหญ่ สำนักงานภาคกรุงเทพมหานคร ปริมณฑลและตะวันออก และสำนักงานภาคกลางและตะวันตก ตั้งอยู่ที่ถนนนวมินทร์ แขวงคลองจั่น เขตบางกะปิ กรุงเทพมหานคร นอกจากนั้นยังมีสำนักงานในภูมิภาค จำนวน 3 แห่ง ได้แก่ 
 สำนักงานภาคเหนือ ที่จังหวัดเชียงใหม่ 
 สำนักงานภาคใต้ ที่จังหวัดพัทลุง 
 สำนักงานภาคตะวันออกเฉียงเหนือ ที่จังหวัดขอนแก่น
# ภาษาอับคาเซีย
ภาษาอับฮาเซีย  เป็นภาษาในกลุ่มคอเคซัสตะวันตกเฉียงเหนือ และเป็นภาษาราชการของอับฮาเซีย ซึ่งมีผู้พูดประมาณ 100,000 คน นอกจากในอับฮาเซียแล้ว ยังมีผู้พูดภาษานี้ในประเทศอื่น ๆ ที่ชาวอับฮาเซียเข้าไปอาศัย ได้แก่ ตุรกี รัสเซีย อาจาราของจอร์เจีย ซีเรีย จอร์แดน และประเทศในตะวันตกอีกหลายประเทศ วันที่ 27 ตุลาคมเป็นวันภาษาอับฮาเซียในประเทศจอร์เจีย

 ตัวอย่าง 
ภาษาอับฮาเซีย

ถอดเป็นอักษรโรมัน

ถอดเป็นอักษรโรมันแบบ ISO 9

แปล
"มนุษย์ทั้งหลายเกิดมามีอิสระและเสมอภาคกันในเกียรติศักดิ์และสิทธิ ต่างมีเหตุผลและมโนธรรม และควรปฏิบัติต่อกันด้วยเจตนารมณ์แห่งภราดรภาพ"

 หมายเหตุ
# ลาป่าทิเบต
ลาป่าทิเบต (kiang) เป็นลาป่าที่มีขนาดใหญ่ที่สุด มีถิ่นกำเนิดในที่ราบสูงทิเบตซึ่งมีอาศัยแบบทุ่งหญ้าเทือกเขาสูง สูงจากระดับน้ำทะเล 4,000-7,000 เมตร มีการกระจายพันธุ์ถึงลาดัคห์ในประเทศอินเดียIn weasel land ; Text and pictures by SUJATHA PADMANABHAN; Jan 10, 2004; The Hindu, India's National NewspaperWild Ass sighted in Rajasthan villages along Gujarat ; by Sunny Sebastian; Sep 13, 2009; The Hindu, India's National Newspaper, ในที่ราบของที่ราบสูงทิเบต และตอนเหนือของประเทศเนปาลต่อไปยังชายแดนเขตปกครองตนเองทิเบต ประเทศสาธารณรัฐประชาชนจีนด้วยSharma, et al. 2004

ชื่อสามัญอื่น ๆ ของลาป่าทิเบตก็มี: Tibetan wild ass, khyang, และ gorkhar
# มิสเตอร์มิสเตอร์
มิสเตอร์มิสเตอร์  เป็นวงป็อปร็อกอเมริกันในยุคคริสต์ทศวรรษ 1980 ชื่อของวงมาจากมุกตลกในผลงานอัลบั้มเพลงของวงเวทเทอร์รีพอร์ต ที่ชื่อ Mr. Gone ที่พวกเขามักจะเรียกกันเองว่า "นายคนนี้" หรือ "นายคนนั้น" หรือแม้กระทั่งชื่อที่พวกเขาเรียก "นายมิสเตอร์" วงมิสเตอร์มิสเตอร์ถือเป็นวงที่เป็นตัวแทนของดนตรีที่สละสลวงของป็อปร็อกในคริสต์ทศวรรษ 1980 วงมีสมาชิกคือ ริชาร์ต เพจ ตำแหน่งนักร้องและกีตาร์เบส, สตีฟ จอร์จ เล่นคีย์บอร์ด, แพต มาสเตลอตโน เล่นกลองอีเลกโทรนิกและอคูสติก และสตีฟ ฟาร์ริส เล่นกีตาร์
# ริก สปริงฟิลด์
ริก สปริงฟิลด์  เกิดเมื่อวันที่ 23 สิงหาคม ค.ศ. 1949 ที่ซิดนีย์ ออสเตรเลีย เป็นนักเขียนเพลง นักดนตรี และนักแสดงชาวออสเตรเลีย ในฐานะนักดนตรีแล้ว เขามีผลงานซิงเกิลที่มีชื่อเสียงที่สุดคือซิงเกิล "Jessie's Girl" ในปี ค.ศ. 1981 ซึ่งยังได้รับรางวัลแกรมมี่ และยังช่วยขับเคลื่อนวงการดนตรีในยุคมิวสิกวิดีโอ ในฐานะนักแสดงแล้ว เขามีชื่อเสียงจากบทบาท ดร. โนอาห์ เดรก ในดราม่าช่วงกลางวันเรื่อง General Hospital ที่เขาแสดงในระหว่างปี 1981-1983
# หทัยวิทยา
หทัยวิทยาศัพท์บัญญัติราชบัณฑิตยสถาน  (สืบค้นออนไลน์)  คือ การแพทย์แขนงหนึ่งที่ศึกษาเกี่ยวกับความผิดปกติของหัวใจ ซึ่งจะมีทั้งการวินิจฉัยและรักษาโรคเกี่ยวกับหัวใจ เช่น โรคหัวใจพิการแต่กำเนิด (congenital heart defect: CHD) โรคหลอดเลือดหัวใจ ภาวะหัวใจวาย โรคลิ้นหัวใจ (valvular heart disease) และ ระบบไฟฟ้าของหัวใจ (electrophysiology) 

แพทย์เฉพาะทางที่ศึกษาด้านนี้เรียกว่า นักหทัยวิทยา หรือ หทัยแพทย์ (cardiologist) ซึ่งต้องสำเร็จการศึกษาแพทยศาสตรบัณฑิต แพทย์ประจำบ้านด้านอายุรศาสตร์ และแพทย์ประจำบ้านต่อยอดด้านโรคหัวใจ
# ฟูมะ โคทาโร่ (เวิลด์ฮีโร่)
ฟูมะ โคทาโร่  เป็นตัวละครเอกจากเกม เวิลด์ฮีโร่ โดยเป็น นินจาตระกูลฟูมะ ที่มีคู่ปรับคนสำคัญคือ ฮัตโตริ ฮันโซ ซึ่งเป็น นินจาอิงะ นอกจากนี้ ฟูมะ โคทาโร่ ยังเป็นตัวละครหลักที่ปรากฏตัวในเกม Aggressors of Dark Kombat ที่ทางบริษัท ADK ผลิตขึ้น รวมไปจนถึง นีโอจีโอ แบทเทิล โคลีเซียม ที่ทางบริษัท SNK Playmore ผลิตขึ้นด้วยเช่นกัน

 ประวัติตามท้องเรื่อง 
ฟูมะ โคทาโร่ เป็นผู้นำลำดับที่ห้าของตระกูลฟูมะ และเคยทำการโจมตีฮันโซมาแล้วครั้งหนึ่งในวัย 19 ปี นับตั้งแต่สองตระกูลนี้เป็นคู่ปรับกัน อย่างไรก็ตาม ไม่เหมือนกับที่ฟูมะได้นำมาใช้ในวัฒนธรรมเกมยุคใหม่ ผู้ผลิตได้ทำให้มันน่าตื่นเต้นขึ้นด้วยการเปลี่ยนแปลงบางอย่าง ฟูมะได้ปลอมตัวเป็นนักธุรกิจผมทองเพื่อจบเรื่องในช่วงท้าย ซึ่งบริษัทที่เขาทำไม่มีอะไรซับซ้อนนัก ในโลกของADKได้บ่งบอกนัยว่าเขาได้ทำงานที่บริษัทการค้าทั่วไปของอเมริกัน โดยฟูมะมีทายาทคนหนึ่งชื่อ ริว อีเกิล (ตัวละครเกมนินจาคอมมานโด) เป็นทายาทลำดับที่ 32 ด้วยเช่นกัน

 ข้อมูลจำเพาะ 
 ชื่อ : ฟูมะ โคทาโร่ (風魔 小太郎)
 สถานภาพ : นินจา
 ถิ่นกำเนิด : 
 วันเดือนปีเกิด : 2 เมษายน
 ส่วนสูง : 175 ซม.
 น้ำหนัก : 70 กก.
 กรุ๊ปเลือด : A
 สิ่งที่ชอบ : ชัยชนะ, นัมปะ, ผู้หญิง, ลิง, ความมีชีวิตชีวา, ความรัก
 สิ่งที่เกลียด : อุเมโบชิ, เจ้านายของเขา, การทำงานเกินเวลา, คนเคร่งขรึมกับคนป่วย

 ข้อมูลเพิ่มเติม 
 ฟูมะ โคทาโร่ เป็นตัวละครที่ดัดแปลงมาจากบุคคลในประวัติศาสตร์ของชาวญี่ปุ่น (ดูรายละเอียดเพิ่มเติมได้ที่ชีวประวัติของ ฟูมะ โคทาโร่)
# ลาป่าแอฟริกา
ลาป่าแอฟริกา (African Wild Ass) เป็นลาป่าที่อยู่ในวงศ์ Equidae เชื่อกันว่าเป็นบรรพบุรุษของลาบ้านซึ่งบางส่วนจัดไว้อยู่ในชนิดเดียวกัน อาศัยอยู่ในทะเลทรายและพื้นที่แห้งแล้งอื่น ๆ ทางตะวันออกเฉียงเหนือของทวีปแอฟริกา ในประเทศเอริเทรีย, ประเทศเอธิโอเปียและประเทศโซมาเลีย ก่อนหน้านี้ลาป่าแอฟริกามีการกระจายพันธุ์กว้างจากทางเหนือถึงตะวันตก ในประเทศซูดาน, ประเทศอียิปต์ และ ประเทศลิเบีย ปัจจุบันเหลือประมาณ 570 ตัวในป่า

รายละเอียด

หมายเหตุ
# ลี แตกิล
ลี แตกิล (Tae-Kil Lee)  นักมวยสากลชาวเกาหลีใต้ เกิดเมื่อ 5 พฤษภาคม พ.ศ. 2516 สถิติการชก 11 ครั้ง ชนะ 7 (น็อค 2) เสมอ 1 แพ้ 3

 เกียรติประวัติ 

 แชมป์เกาหลีใต้รุ่นไลท์ฟลายเวท (2540 – 2542)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นจูเนียร์ฟลายเวท WBA แพ้ทีเคโอ พิชิต ช.ศิริวัฒน์ ยก 8 ที่ กทม